**REPUBLIKA SRPSKA**

**NARODNA SKUPŠTINA**

**ZAPISNIK**

**sa Sedamaneste posebne sjednice Narodne skupštine Republike Srpske,**

**održane 25. i 26. februara 2025. godine**

Sedamnaesta posebna sjednica Narodne skupštine Republike Srpske održana je 25. i 26. februara 2025. godine.

Predsjednik Narodne skupštine Republike Srpske dr Nenad Stevandić otvorio je zasjedanje Sedamnaeste posebne sjednice i konstatovao da postoji kvorum te da su odsustvo sa sjednice najavili narodni poslanici: Zoran Kokanović, Milan Dakić, Slavenko Ristić, Nina Bukejlović, Igor Crnadak, Dragomir Vasić, Milka Savić, Milica Lovrić, Milan Milaković i Petko Rankić.

Predsjednik je obavijestio prisutne da će se raditi produženo, a da će dan za glasanje biti naredni dan, nakon okončanja rasprave o predloženoj tački dnevnog reda.

Prije utvrđivanja dnevnog reda Sedamnaeste posebne sjednice, predsjednik je dao riječ Iliji Tamidžiji, predsjedniku Komisije za izbor i imenovanje, da podnese Izvještaj o razmatranju Odluka o prestanku mandata i dodjeli mandata kvalifikovanim kandidatima.

Nakon podnesenog izvještaja predsjednik je otvorio raspravu.

U raspravi je učestvovao Nebojša Vukanović.

Zaključena je rasprava.

Predsjednik je konstatovao prestanak mandata narodnim poslanicima Aleksandru Subotiću – SNSD i Nebojši Driniću – PDP.

Poslanici su usvojili **Odluku od dodjeli mandata narodnim poslanicima u Narodnoj skupštini Republike Srpske** Bojanu Kresojeviću – sa liste političkog subjekta PDP – Partija demokratskog progresa i Miodragu Mišiću – sa liste političkog subjekta SNSD – Savez nezavisnih socijaldemokrata – SNSD – Milorad Dodik ***sa***(prisutno 71, glasalo 66)***66 glasova za, nijednim protiv i nijedan poslanik se nije uzdržao od glasanja.***

Novoizabrani poslanici su položili svečanu zakletvu.

Sedamnaesta posebna sjednica sazvana je na osnovu člana 170 stav 1 Poslovnika Narodne skupštine Republike Srpske.

Poslanici ***su usvojili***

**DNEVNI RED**

1. Informacija o rušenju Ustava Bosne i Hercegovine, mjerama i zadacima u cilju zaštite Ustava Bosne i Hercegovine (na zahtjev Vlade Republike Srpske)

***sa***(prisutno 73, glasalo 68)***50 glasova za, 2 protiv i 16 poslanika se uzdržalo od glasanja.***

Prešlo se na razmatranje tačke dnevnog reda.

**Ad – 1: Informacija o rušenju Ustava Bosne i Hercegovine, mjerama i zadacima u cilju zaštite Ustava Bosne i Hercegovine (na zahtjev Vlade Republike Srpske)**

Kolegijum je odobrio Zahtjev Vlade Republike Srpske Siniši Karanu, ministru unutrašnjih poslova, kao uvodničaru o ovoj tački dnevnog reda u trajanju do 40 minuta.

Narodnoj skupštini su se obratili i: Radan Ostojić, predsjednik Boračke organizacije Republike Srpske, Dejan Mijić, potpredsjednik Unije poslodavaca Republike Srpske, Mikajlo Mitrović, član predsjedništva Saveza logoraša Republike Srpske, Slobodan Župljanin, predsjednik Organizacije starješnna Vojske Republike Srpske, Duško Vukotić, predsjednik Skupštine veterana Republike Srpske, Željko Volaš, u ime Organizacije amputiraca „UDAS“ Republike Srpske, Isidora Graorac, predsjednik Republičke organizacije porodica zarobljenih i poginulih boraca i nestalih civila Republike Srpske i Nadežda Janković, predsjednik Skupštine Udruženja žena žrtava rata.

U nastavku su se obratili predsjednici političkih partija, i to: Jelena Trivić, predsjednik Narodnog fronta, Goran Selak, predsjednik Socijalističke partije Srpske, Nebojša Vukanović, predsjednik Liste za pravdu i red, Darko Banjac, predsjednik Narodne partije Srpske – Demokratskog narodnog saveza, Nedeljko Čubriloivć, predsjednik DEMOS-a, Nenad Stevandić, predsjednik Ujedinjene Srpske, Petar Đokić, predsjednik Socijalističke partije, Draško Stanivukoivć, predsjednik Partije demokratskog progresa, Milan Miličević, predsjednik Srpske demokratske stranke i Milorad Dodik, predsjednik Saveza nezavisnih socijaldemokrata.

Po Poslovniku predsjednik je dao riječ Miloradu Dodiku, predsjedniku Republike Srpske.

Redoslijed izlaganja o ovoj tački dnevnog reda je bio na osnovu člana 132 Poslovnika.

U poslaničkoj raspravi, učestvovali su: Srđan Mazalica, Radovan Višković, predsjednik Vlade Radovan Višković, srpski član Predsjedništva BiH Željka Cvijanović, Ognjen Bodiroga, Tomica Stojanović, Ramiz Salkić, Veselin Vujević, Zagorka Grahovac, Željko Dubravac, Saša Grbić, Mirsad Duratović, Đorđe Vučinić, Radislav Dončić, Milanko Mihajilica, Bojan Kresojević, Nedeljko Glamočak, Maja Dragojević Stojić, Nenad Stevandić i Milorad Dodik, predsjednik Republike Srpske.

Krivi navod ili repliku, imali su: Ognjen Bodiroga, Đorđe Vučinić, Nenad Lalović i Vlado Đajić.

Zaključena je rasprava.

Završnu riječ o ovoj tački dnevnog reda podnio je Siniša Karan, ministar unutrašnjih poslova.

U ***danu za glasanje***, 26. februara 2025. godine, poslanici su pristupili izjašnjavanju o zaključcima i odlukama.

Zaključci klubova poslanika SNSD, NPS-DNS, DEMOS-SPS, SP i US.

**ZAKLJUČCI**

**U VEZI SA INFORMACIJOM O**

**RUŠENJU USTAVA BOSNE I HERCEGOVINE – MJERE I ZADACI U CILJU OČUVANJA USTAVA BOSNE I HERCEGOVINE**

1. Narodna skupština Republike Srpske usvaja Informaciju o rušenju Ustava Bosne i Hercegovine – mjere i zadaci u cilju očuvanja Ustava Bosne i Hercegovine.
2. Narodna skupština Republike Srpske konstatuje da je činjenica da je Sud BiH donio presudu na osnovu odluke neizabranog stranca Kristijana Šmita, a ne na osnovu zakona koji je usvojila Parlamentarna skupština BiH, čime je izvršio čin državnog udara i potpunog urušavanja ustavnog poretka BiH, te Narodna skupština odbacuje i ne prihvata nijednu odluku Kristijana Šmita.
3. Narodna skupština Republike Srpske smatra ništavim sve zakone i odluke organa koji nisu definisani Ustavom BiH prije svega Visokog sudskog i tužilačkog savjeta, Tužilaštva BiH, Suda BiH i Državne agencije za istrage i zaštitu.
4. Narodna skupština Republike Srpske konstatuje da odluka Suda BiH da presuđuje na osnovu odluke koja je namenuta od strane pojedinca suprotna Ustavu BiH i da je takvim postupanjem Sud BiH srušio ustavni poredak BiH.
5. Narodna skupština Republike Srpske traži od Pravobranilaštva Republike Srpske da zbog organizovanja, planiranja, i pripremanja krivičnih djela protiv ustavnog uređenja podnese krivičnu prijavu protiv svih tužilaca Tužilaštva BiH i sudija Suda BiH koji su postupali po nametnutoj odluci. Krivična prijava biće predata Tužilaštvu Federacije BiH i Tužilaštvu Republike Srpske.
6. Narodna skupština Republike Srpske zadužuje Vladu Republike Srpske da pripremi i uputi u Narodnu skupštinu zakone kojima će zabraniti djelovanje organa koji nisu definisani Ustavom BiH na teritoriji Republike Srpske, a naročito Visokog sudskog i tužilačkog savjeta BiH, Suda BiH, Tužilaštiva BiH i Državne agencije za istragu i zaštitu BiH.
7. Narodna skupština Republike Srpske najoštrije osuđuje postupanje Tužilaštva BiH prema narodnim poslanicima u Narodnoj skupštini Republike Srpske, zbog postupaka koje vrše u okviru njihovih dužnosti, a koje za krajnji cilj imaju zastrašivanje i političko neutralisanje, te se protivi preduzimanje bilo kojih radnji od strane Tužilaštva BiH i drugih organa koji postupaju po njihovim naredbama prema narodnim poslanicima.
8. Ovi zaključci stupaju na snagu danom donošenja.

***Zaključci su usvojeni sa*** (prisutno 72, glasalo 54) ***49 glasova* *za, 5 protiv i nijedan poslanik se nije uzdržao od glasanja.***

**Odluka o prijevremenom stupanju na snagu Odluke o mjerama i zadacima proisteklim iz neustavnih odluka i postupaka vanustavnih institucija BiH *usvojena je sa* (prisutno 72, glasalo 54) *49 glasova* *za, 5 protiv i nijedan poslanik se nije uzdržao od glasanja.***

Odluka klubova poslanika SNSD, NPS-DNS, DEMOS-SPS, SP i US.

**ODLUKA**

**O MJERAMA I ZADACIMA PROISTEKLIM IZ NEUSTAVNIH ODLUKA I POSTUPAKA VANUSTAVNIH INSTITUCIJA BIH**

  I

Odbacuje se i ne prihvata cjelokupan postupak pred Sudom BiH u predmetu broj S1 2 K 046070 23 K koji se vodio po optužnici Tužilaštva BiH, i to:

* protiv predsjednika Republike Srpske Milorada Dodika zbog potpisivanja ukaza o proglašenju zakona koje je u okviru svoje ustavne nadležnosti donijela Narodna skupština Republike Srpske kao najviši organ strane potpisnice svih 11 aneksa Opšteg okvirnog sporazuma za mir u Bosni i Hercegovini i
* protiv vršioca dužnosti direktora JU „Službeni glasnik Republike Srpske“ Miloša Lukića, zbog objavljivanja zakona koji su proglašeni na osnovu člana 80. stav 1. tačka 4. Ustava Republike Srpske,

jer su predsjednik Republike Srpske i v. d. direktora JU „Službeni glasnik Republike Srpske“ u obavljanju svojih dužnosti postupali u skladu sa Ustavom Republike Srpske i Zakonom o objavljivanju zakona i drugih propisa Republike Srpske („Službeni glasnik Republike Srpske“, br.: 67/05, 110/08 i 60/23).

II

Odbacuju se i ne prihvataju sve radnje koje je u postupku iz tačke 1. ove odluke provelo Tužilaštvo BiH i Sud BiH, kao neustavne, nezakonite i suprotne međunarodnom pravu.

III

Presuda donesena u predmetu iz tačke 1. ove odluke ne proizvodi bilo kakve pravne posljedice, a iz razloga što je zasnovana na protivpravnom djelovanju njemačkog državljanina Kristijana Šmita.

IV

Odbacuju se sve radnje, postupci, odluke kao i svi drugi akti njemačkog državljanina Kristijana Šmita koji nije imenovan za visokog predstavnika za BiH u skladu sa Aneksom 10 Dejtonskog sporazuma, i to po dva osnova:

* Republika Srpska kao strana potpisnica Aneksa 10, aktom Narodne skupštine od 10. 3. 2021. godine je odbila postavljenje bilo kog novog visokog predstavnika nakon ostavke Valentina Incka i
* Savjet bezbjednosti Ujedinjenih nacija je odbio potvrditi Kristijana Šmita kao visokog predstavnika koga je na prijedlog Njemačke navodno imenovala grupa ambasadora nekoliko zemalja koji su akreditovani u Sarajevu, koji su time miješajući se u unutrašnja pitanja BiH kao zemlje domaćina, grubo prekršili Bečku konvenciju o diplomatskim odnosima.

U skladu sa naprijed navedenim postupanje po osnovu akata subjekta koji nije legalno izabran za visokog predstavnika za BiH, koji nadalje nema nikakva ovlašćenja po osnovu međunarodnog prava, proptivpravno je, te su sva njegova pismena, ništava i pravno neobavezujuća za bilo koga.

V

Visoki predstavnik, kao stranac i pojedinac, i kao punomoćnik i pomagač strana potpisnica, Aneksom 10 Dejtonskog sporazuma nije dobio izvršna ovlašćenja, a pogotovo nije dobio zakonodavna ovlašćenja, jer bi to bilo u suprotnosti sa članom 1.2. Ustava BiH po kome je „Bosna i Hercegovina demokratska država koja funkcioniše u skladu s vladavinom prava i ima slobodne i demokratske izbore“.

VI

Republika Srpska će dosljedno poštujući član 3.3 Aneksa 4 Dejtonskog sporazuma odnosno Ustava BiH po kojoj će se „entiteti i svi njihovi dijelovi u potpunosti pridržavati Ustava BiH, koji ima prednost nad onim odredbama zakona Bosne i Hercegovine, kao i ustava i zakona Entiteta koje nisu u skladu s njim“, donijeti zakon kojim će ograničiti bilo kakvo djelovanje i postupanje Visokog sudskog i tužilačkog savjeta BiH, Tužilaštva BiH, Suda BiH, Državne agencije za istrage i zaštitu, kao vanustavnih institucija na području Republike Srpske.

VII

Aneks 4. – Ustav BiH nije ustanovio nadležnost nivoa BiH za policijske poslove, pa time „Državna agencija za istrage i zaštitu SIPA“ kao oružana snaga izvan nadležnosti Republike Srpske nastala intervencijama stranih predstavnika, podliježe odredbi člana 5.5. Aneksa 4. – Ustava BiH po kojoj „nijedan entitet ne smije prijetiti ili koristiti silu protiv drugog entiteta, a oružane snage jednog entiteta ni pod kojim okolnostima ne smiju ulaziti ili se zadržavati na području drugog entiteta bez saglasnosti vlade ovog drugog entiteta i Predsjedništva Bosne i Hercegovine“.

VIII

Republika Srpska će dosljedno poštujući član 3.3. Aneksa 4. – Ustava BiH po kojoj će se „entiteti i svi njihovi dijelovi u potpunosti pridržavati Ustava BiH, koji ima prednost nad onim odredbama zakona Bosne i Hercegovine, kao i ustava i zakona Entiteta koje nisu u skladu s njim,“ donijeti zakon kojim će ograničiti bilo kakvo djelovanje i postupanje Viskokog sudskog i tužilačkog savjeta, Tužilaštva BiH, Suda BiH i SIPA-e, kao vanustavnih agencija na području Republike Srpske.

 IX

1) Zadužuje se Vlada Republike Srpske da obezbijedi materijalno-tehničke uslove za preuzimanje u instistucije Republike Srpske lica zaposlenih u institucijama iz tačke VI ove odluke.

2) Do donošenja zakona kojim se reguliše rad vanustavnih institucija BiH i pratećih propisa, zabranju je se djelovanje ovih institucija na teritoriji Republike Srpske.

X

1) Republika Srpska poziva Federaciju BiH, kao drugu stranu potpisnicu Aneksa 4, da se u roku od 30 dana izjasni o vraćanju na dosljednu primjenu Ustava BiH kao međunarodnog ugovora. Republika Srpska će se u istom roku izjasniti o odgovoru Federacije BiH.

2) U slučaju da se Federacija BiH ne izjasni o dosljednoj primjeni Aneksa 4 Dejtonskog sporazuma, odnosno Ustava BiH, Republika Srpska će, kao strana ugovornica, preduzeti korake u skladu sa Bečkom konvencijom o pravu međunarodnih ugovora i drugim aktima međunarodnog prava.

XI

Obavezuju se svi organi i institucije Republike Srpske kao i svi predstavnici Republike Srpske u organima na nivou institucija BiH na striktno poštovanje ove Odluke.

XII

Ova odluka stupa na snagu narednog dana od dana objavljivanja u Službenom glasniku Republike Srpske.

**Odluka *je*** ***usvojena sa* (prisutno 72, glasalo 54) *49 glasova* *za, 5 protiv i nijedan poslanik se nije uzdržao od glasanja.***

U danu za glasanje, odsutni su bili narodni poslanici: Zoran Kokanović, Milan Dakić, Mirna Savić Banjac, Mirjana Orašanin, Igor Crnadak, Dragomir Vasić, Milka Savić, Milan Milaković i Petko Rankić.

Ovim je okončan rad o dnevnom redu Sedamnaeste posebne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 177 strana, tonski i video-zapis Sedamnaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***